DOI: 10.17903/fk2/cdcp5j
title: Ευρωβαρόμετρο 57.1 (Mάρ-Μάι 2002)

description: Οι βασικές θεματικές του συγκεκριμένου Ευρωβαρόμετρου είναι: 1. Τυποποιημένες ερωτήσεις 2. Διεύρυνση της Ευρωπαϊκής Ένωσης και το Ευρωπαϊκό Κοινοβούλιο 3. Το Ευρώ Η πρώτη θεματική αφορά την ικανοποίηση που νοιώθουν οι ερωτώμενοι από τη ζωή τους , εάν συζητούσαν πολιτικά θέματα με άτομα του οικείου περιβάλλοντός τους, εάν επιχείρησαν να τους πείσουν να μοιραστούν θεμελιώδεις πεποιθήσεις τους ως προς ορισμένα ζητήματα καθώς τους προσωπικούς φόβους ως προς συγκεκριμένα γεγονότα (ατυχήματα σε πυρηνικό αντιδραστήρα και εξάπλωση πυρηνικών όπλων καταστροφής, εθνικές συρράξεις, πόλεμος, τρομοκρατία, οργανωμένο έγκλημα, επιδημίες). Πρόσθετες ερωτήσεις επικεντρώθηκαν στην εμπιστοσύνη σε συγκεκριμένους θεσμούς (μέσα ενημέρωσης, νομικό σύστημα, αστυνομία, εκκλησιαστικά ιδρύματα, εργατικά σωματεία, πολιτικά κόμματα, δημόσιες υπηρεσίες, μεγάλες εταιρείες, εθνικό κοινοβούλιο, Ευρωπαϊκή Ένωση (ΕΕ), Ηνωμένα Έθνη, μη κυβερνητικούς οργανισμούς, φιλανθρωπικές ή εθελοντικές οργανώσεις) καθώς το ενδιαφέρον τους ως προς την ενημέρωση για τα κοινωνικά θέματα, την Πολιτική, την Ευρωπαϊκή Ένωση, την Οικονομία, τον Αθλητισμό, το περιβάλλον, την Εξωτερική πολιτική και τα Πολιτιστικά. Επιπλέον, ορισμένες ερωτήσεις διερεύνησαν τη γνώση και τις απόψεις των ερωτώμενων σχετικά με την ΕΕ, περιλαμβανομένων των πηγών πληροφόρησης σχετικά με την ΕΕ, των θεσμών (Ευρωπαϊκό Κοινοβούλιο, Ευρωπαϊκή Επιτροπή, Συμβούλιο Υπουργών της ΕΕ, Δικαστήριο της ΕΕ, Ευρωπαϊκός Διαμεσολαβητής, Ευρωπαϊκή Κεντρική Τράπεζα, Ευρωπαϊκό Ελεγκτικό Συνέδριο, Επιτροπή Περιφερειών της ΕΕ) και των πολιτικών της, κατά πόσον η χώρα τους έχει ωφεληθεί από την ιδιότητά της ως μέλους της ΕΕ, τη συνολική εικόνα για την ΕΕ, τα συναισθήματά τους για την ενδεχόμενη διάλυση της ΕΕ και τη σημασία που έχει η ΕΕ στην προσωπική κατάστασή τους (ειρήνη, ευημερία, κοινωνική προστασία, ελευθερία να ταξιδεύεις, πολιτιστική ποικιλία, ανεργία, γραφειοκρατία, σπατάλη χρήματος, απώλεια πολιτιστικής ταυτότητας, αύξηση εγκληματικότητας, ανεπαρκής έλεγχος στα εξωτερικά σύνορα). Οι ερωτώμενοι, επίσης, εξέφρασαν τις προτιμήσεις τους ως προς τις αποφάσεις που λαμβάνονται είτε σε εθνικό είτε σε επίπεδο ΕΕ στους τομείς της άμυνας, της προστασίας του περιβάλλοντος, του νομίσματος, συνεργασίας με αναπτυσσόμενες χώρες, του δημόσιου συστήματος υγείας, των ΜΜΕ και της ελευθερίας του Τύπου, της καταπολέμησης της φτώχειας και του κοινωνικού αποκλεισμού, την αγροτική και αλιευτική πολιτική, την στήριξη περιοχών με οικονομικές δυσκολίες, του εκπαιδευτικού συστήματος, της επιστημονικής και τεχνολογικής έρευνας, της ενημέρωσης σχετικά με την ΕΕ, τις πολιτικές και τους θεσμούς της, της εξωτερικής πολιτικής, της πολιτιστικής πολιτικής όπως επίσης και στους τομείς της μεταναστευτικής πολιτικής, πολιτικές που αφορούν το άσυλο, την καταπολέμηση του οργανωμένου εγκλήματος, την αστυνομία, τη δικαιοσύνη, τις πολιτικές για τους πρόσφυγες, την πρόληψη νεανικής εγκληματικότητας και της εγκληματικότητας στα αστικά κέντρα, την καταπολέμηση των ναρκωτικών, του δουλεμπορίου, της διεθνούς τρομοκρατίας καθώς και την αντιμετώπιση της γήρανσης του πληθυσμού. Επιπροσθέτως, οι ερωτώμενοι κλήθηκαν να εκφράσουν τις απόψεις τους σχετικά με την καθιέρωση ενός ενιαίου ευρωπαϊκού νομίσματος, την κοινή εξωτερική πολιτική και πολιτική άμυνας, τη διεύρυνση της ΕΕ με την ένταξη νέων χωρών, την ευθύνη της ΕΕ για προβλήματα που είναι αδύνατο να επιλυθούν σε εθνικό, περιφερειακό και τοπικό επίπεδο, τη δυνατότητα της εκλογής του προέδρου της Ευρωπαϊκής Επιτροπής από την πλειοψηφία του Ευρωπαϊκού Κοινοβουλίου και τη διδασκαλία των παιδιών σχετικά με τον τρόπο λειτουργίας των θεσμών της ΕΕ. Οι τελευταίες ερωτήσεις αφορούσαν τις προτεραιότητες των πολιτικών της ΕΕ (ένταξη νέων κρατών-μελών, προσέγγιση των Ευρωπαίων πολιτών, η επιτυχής εισαγωγή του Ευρώ, της καταπολέμησης της φτώχειας και του κοινωνικού αποκλεισμού, η προστασία του περιβάλλοντος, η προστασία των καταναλωτών, η καταπολέμηση της ανεργίας, η αναθεώρηση των θεσμών της ΕΕ, η καταπολέμηση του οργανωμένου εγκλήματος και της διακίνησης ναρκωτικών, η ενίσχυση της σημασίας της ΕΕ παγκοσμίως, η διασφάλιση της ειρήνης και της ασφάλειας στην Ευρώπη, η καταπολέμηση της τρομοκρατίας και η αντιμετώπιση της γήρανσης του πληθυσμού. Τέλος, οι ερωτώμενοι κλήθηκαν να απαντήσουν σε ερωτήσεις ως Ευρωπαίοι πολίτες ή πολίτες της χώρας τους, που αφορούσαν την εθνική υπερηφάνεια τους και την υπερηφάνεια τους ως Ευρωπαίοι πολίτες καθώς και μια σειρά συναισθημάτων τα οποία τους προκαλεί η ΕΕ. Οι φόβοι σχετικά με την οικοδόμηση της Ευρώπης και της ΕΕ (οικονομική κρίση, αύξηση της διακίνησης ναρκωτικών και του διεθνούς οργανωμένου εγκλήματος, αύξηση της ανεργίας, απώλεια κοινωνικών παροχών, εθνικής ταυτότητας και πολιτισμού, επιβολή αποφάσεων από τα μεγάλα κράτη-μέλη, διάλυση μιας χώρας), η αποδοχή της εισαγωγής του Ευρώ και οι απόψεις τους σχετικά με το Ευρώ ήταν οι τελευταίες ερωτήσεις αυτής της ενότητας. H δεύτερη ενότητα ερωτήσεων αφορούσε τη διεύρυνση της ΕΕ και το Ευρωπαϊκό Κοινοβούλιο. Πιο συγκεκριμένα, διατυπώθηκαν ερωτήσεις ως προς την επικρότηση της διεύρυνσης της ΕΕ, προτιμώμενα νέα κράτη-μέλη της ΕΕ και τις προτιμήσεις σχετικά με τη διαδικασία λήψης αποφάσεων της ΕΕ μετά τη διεύρυνση (ομοφωνία ή πλειοψηφία). Επιπλέον, οι ερωτώμενοι κλήθηκαν να εκφράσουν τις στάσεις και απόψεις τους σχετικά με τη διεύρυνση της ΕΕ και όλες τις ενδεχόμενες συνέπειες αυτής της διεύρυνσης, την προσωπική ενημέρωσή τους ως προς τη διεύρυνση, το Ευρωπαϊκό Σύνταγμα, τις προτιμήσεις τους ως προς την εκλογή του προέδρου της Ευρωπαϊκής Επιτροπής από τους επικεφαλείς των κρατών και την κυβέρνηση της ΕΕ, την πλειοψηφία του Ευρωπαϊκού Κοινοβουλίου ή τους πολίτες της ΕΕ, την άσκηση βέτο των κρατών-μελών στις αποφάσεις της ΕΕ καθώς και το δικαίωμα της ΕΕ να εισπράττει φόρους κατευθείαν από τους πολίτες. Επίσης, οι ερωτώμενοι κλήθηκαν να απαντήσουν σε ερωτήσεις σχετικά με τη συμμετοχή τους σε πιθανή ψηφοφορία βουλευτικών, δημοτικών ή εκλογών για το Ευρωπαϊκό Κοινοβούλιο, την επιρροή της κυβέρνησης, της ΕΕ, του Ευρωπαϊκού Κοινοβουλίου και της τοπικής αυτοδιοίκησης και το Ευρωπαϊκό Κοινοβούλιο (θετικά/ αρνητικά συναισθήματα, ενημέρωση από τα ΜΜΕ και ενδιαφέρον για περαιτέρω ενημέρωση). Η τρίτη και τελευταία ενότητα ερωτήσεων διερεύνησε απόψεις σχετικά με το Ευρώ σε όλες τις χώρες της ΕΕ εκτός της Μεγάλης Βρετανίας, της Σουηδίας και της Δανίας. Οι ερωτώμενοι ερωτήθηκαν σχετικά με τους οργανισμούς που τους βοήθησαν περισσότερο να εξοικειωθούν με το Ευρώ (όργανα της ΕΕ, κυβέρνηση, εθνική και περιφερειακή διοίκηση, τοπική αυτοδιοίκηση, κοινωνικοί λειτουργοί, ενώσεις για τους ηλικιωμένους και τα άτομα μειωμένων ικανοτήτων, ενώσεις καταναλωτών, τράπεζες, σούπερ-μάρκετ, εταιρείες, ΜΜΕ, οικογένεια/ φίλοι), την ενημερωτική εκστρατεία για το Ευρώ με στόχο συγκεκριμένες ομάδες (άτομα με νοητική και σωματική υστέρηση, ηλικιωμένοι) και τη διπλή αναγραφή των τιμών στα προϊόντα στο εθνικό νόμισμα και το Ευρώ. Επιπλέον ερωτήσεις επικεντρώθηκαν στις μεθόδους μετατροπής του Ευρώ στο εθνικό νόμισμα (χρησιμοποιώντας το μυαλό, μετατροπέα/ κομπιουτεράκι ή πινακάκι από Ευρώ στο εθνικό νόμισμα), την ανάγκη για τη διπλή αναγραφή των τιμών στα καταστήματα, τους τραπεζικούς λογαριασμούς και τους λογαριασμούς κοινής ωφέλειας, την εκτίμηση των τιμών σε Ευρώ συγκεκριμένων αγαθών, τις δυσκολίες διαχείρισης των κερμάτων και χαρτονομισμάτων του Ευρώ καθώς και στα εθνικά σύμβολα πάνω στα κέρματα του Ευρώ. Οι ερωτώμενοι απάντησαν επίσης αν έχουν έρθει σε επαφή με κέρματα του Ευρώ από άλλες χώρες, αν οι τιμές έχουν στρογγυλοποιηθεί προς τα πάνω ή προς τα κάτω και σε ποιους τομείς (σούπερ-μάρκετ, παντοπωλεία, υπηρεσίες, καφετέριες και εστιατόρια, μέσα μαζικής μεταφοράς, ψυχαγωγικές δραστηριότητες, τραπεζικές χρεώσεις, αυτόματα μηχανήματα πώλησης) και αν η μετάβαση σε Ευρώ πραγματοποιήθηκε με δυσκολία για τους ίδιους και γενικότερα, για τον πληθυσμό. Τέλος, ζητήθηκε από τους ερωτώμενους να αξιολογήσουν τη διαδικασία εισαγωγής των χαρτονομισμάτων και των κερμάτων του Ευρώ και κλήθηκαν να εκφράσουν τα συναισθήματά τους ως προς την εισαγωγή του Ευρώ, το εθνικό νόμισμα καθώς και την εισαγωγή του Ευρώ σε σχέση με την ιδιότητα του Ευρωπαίου πολίτη. Επιπροσθέτως, διατυπώθηκαν ερωτήσεις σε όλες τις χώρες της ΕΕ εκτός της Φινλανδίας, Μεγάλης Βρετανίας, Σουηδίας και της Δανίας σχετικά με τη διαχείριση των κερμάτων του Ευρώ και την εξάλειψη των κερμάτων του 1 και 2 λεπτών. Διατυπώθηκαν επίσης ερωτήσεις σε όλες τις χώρες της ΕΕ εκτός της Γερμανίας, Αυστρίας, Ολλανδίας, Μεγάλης Βρετανίας, Σουηδίας και της Δανίας που αφορούσαν την ανάρτηση του σήματος του Ευρώ στα καταστήματα και την εμπιστοσύνη που δημιουργείται για αυτά τα καταστήματα. Οι παρακάτω ερωτήσεις αφορούσαν μόνο στην Ισπανία και διερεύνησαν την γνώση και τη σημασία της προεδρίας της Ισπανίας στο Συμβούλιο των Υπουργών της ΕΕ. Δημογραφικά στοιχεία : εθνικότητα, πολιτικές απόψεις- αριστερά ή δεξιά στην κλίμακα, οικογενειακή κατάσταση, ηλικία ολοκλήρωσης σπουδών, φύλο, ηλικία, κατάσταση απασχόλησης, θέση στο νοικοκυριό, κατάσταση απασχόλησης αρχηγού νοικοκυριού, βαθμός αστικοποίησης, μηνιαίο εισόδημα νοικοκυριού. Επιπλέον, έχουν κωδικοποιηθεί τα εξής στοιχεία: ημερομηνία, ώρα και διάρκεια συνέντευξης, αριθμός παρόντων ατόμων στην έρευνα, βαθμός συνεργασίας του ερωτώμενου/ης, μέγεθος πόλης, περιοχή, ταχυδρομικός κωδικός, κωδικός ερευνητή, κατοχή τηλεφώνου. Λουξεμβούργο, Βέλγιο και Φινλανδία: γλώσσας συνέντευξης.